Sami Ryhänen

Sami Ryhänen  (s. 22. toukokuuta 1980 Vantaa) on suomalainen jääkiekkohyökkääjä.

Ryhänen aloitti junioritason pelaamisen Espoossa pelaamalla muun muassa Bluesin C-junioreissa, jonka jälkeen hän siirtyi HIFK:n B-junioreihin. A-junioreissa hän aloitti HIFK:ssa, mutta palasi syksyksi 1999 Espooseen pelaamaan Bluesin A-junioreihin. Kaudeksi 2000–2001 hän siirtyi Mestis-joukkue Jää-Kotkiin, josta kuitenkin sai nopeasti lähteä, ja uusi pelipaikka löytyi Ranskan I-divisioonan Strasbourgista. Kaudella 2001–2002 Ryhänen yritti uudelleen Mestiksessä, tällä kertaa KJT:ssä, mutta joutui lähtemään KJT:stäkin kesken kauden. Seuraavat vuodet hän pelasi Ranskan pääsarjan Clermontissa, Allsvenskanin Halmstadissa ja Uppsalassa sekä Norjan Elitserienin Stjernenissä.

Läpimurtonsa Mestiksessä Ryhänen teki Kirkkonummen Salamoissa kaudella 2005–2006, jolloin hän aloitti kauden tehopisteillä 10+24 ja johti Mestiksen pistepörssiä, kun siirtyi kesken kauden SM-liiga-seura Lukkoon. Lukossa Ryhänen pelasi 22 ottelua ja teki 12 tehopistettä. Kaudeksi 2006–2007 hän siirtyi SaiPaan.

SaiPassa Ryhänen pelasi puolitoista kautta. Hänet vapautettiin sopimuksestaan kesken kauden 2007–2008 pelillisten syiden takia. Loppukauden Ryhänen pelasi Allsvenskanin IF Björklövenissä, jossa hän oli sarjan paras aloittaja. Keväällä 2008 Ryhänen teki sopimuksen Espoon Bluesin kanssa. Bluesissa Ryhänen pelasi 43 ottelua, hän oli joukkueensa toiseksi tehokkain pelaaja. Hän siirtyi tammikuussa 2009 Tapparaan vaihdossa Teemu Nurmeen. Kesällä 2009 Ryhänen pelasi rullakiekkoa Tampereella Pahalammen joukkueessa numerolla 95,7.

Tapparassa Ryhänen teki runkosarjassa 10 ottelussa tehot 1+6 ja karsinnoissa 3 ottelussa tehot 0+1. Ryhänen ei kuitenkaan jatkanut seurassa alkukauden 2009–2010 jälkeen. Kesken kauden 2009–2010 Ryhänen siirtyi Lempäälän Kisaan. LeKissä Ryhänen pelasi runkosarjassa 10 ottelua ja teki 10 pistettä. Pudotuspeleissä Ryhänen pelasi 8 ottelua ja teki 6 pistettä. LeKi oli lopulta Mestiksen neljäs, kun LeKi hävisi pronssiottelun KooKoolle.

Kaudella 2010–2011 Ryhänen pelasi kolmessa joukkueessa. Hän aloitti slovenialaisessa Itävallan pääsarjassa pelaavassa HDD Olimpija Ljubljana. Sieltä hän siirtyi Allsvenskanin Almtunaan ja loppukauden hän edusti Serie A:n SV Ritteniä. Seuraavan kauden Ryhänen aloitti Tanskan pääsarjan Aalborgissa, mutta hän siirtyi kesken kauden Britannian EIHL-sarjan Nottingham Panthersiin, jossa voitti Challenge Cupin ja pudotuspelien mestaruuden. Kesällä 2012 Ryhänen teki sopimuksen Ranskan pääsarjan Dijonin kanssa. Hän ei kuitenkaan sopeutunut joukkueeseen harjoitusleirin aikana, palasi Britanniaan ja teki sopimuksen Dundee Starsin kanssa.

Ryhänen pelaa jääkiekon lisäksi rullakiekkoa. Vuoden 2007 MM-kisoissa hän oli Suomen toiseksi paras pistemies joukkueen voittaessa hopeaa.

Tilastot
 2001–02 KJT Mestis 28 2 5 7 10 – – – – – 2002–03 Clermont Auvergne HC FLM 22 16 15 31 24 – – – – – 2003–04 Halmstad Hammers SAS 46 9 18 27 20 – – – – – 2004–05 Upsala Hockey/Stjernen Hockey SASNEL 3117 92 185 277 148 –7 –0 –4 –4 –2 2005–06 HC Salamat/Lukko MestisSML 2722 104 288 3812 228 –– –– –– –– –– 2006–07 SaiPa SML 56 13 26 39 34 – – – – – 2007–08  SaiPa  SML  28  7  6  13  14        HC TWK Innsbruck  ÖEL  0  0  0  0         IF Björklöven  SAS  12  6  8  14  14  1  0  0  0  0  2008–09  Blues  SML  43  10  17  27  14        Tappara  SML  10  1  6  7  6      2009–10  Tappara  SML  6  0  2  2  2       LeKi  Mestis  10  3  7  10  12  8  1  5  6  2  2010–11  HDD Olimpija Ljubljana  ÖEL  13  1  8  9  8       Almtuna AS  SAS  11  0  3  3  0           SV Ritten  Serie A  3  2  2  4  2  5  0  6  6  4  2011–12  AaB Ishockey  DEN  13  1  4  5  28       Nottingham Panthers  EIHL  29  7  27  34  16  4  2  1  3  6 SM-Liiga yhteensä 165 35 65 100 76 – – – – –

Lähteet


Viitteet

Luokka:Suomalaiset jääkiekkoilijat
Luokka:Suomalaiset rullakiekkoilijat
Luokka:Vuonna 1980 syntyneet
Luokka:Elävät henkilöt